প্রেস বিজ্ঞপ্তি ॥ আজ আন্তর্জাতিক মাতৃভাষা দিবস উপলক্ষে ভারতের ত্রিপুরার কৈলা শহরে শাহ আলম চৌধুরী মিন্টুর নেতৃত্বে পাঁচ সদস্য একটি দল সেখানকার অনুষ্ঠানে গান গাইবে। হবিগঞ্জের এই সাংস্কৃতিক দলটি মূলত লোকসংগীত বিশেষ করে এই জেলার ৩ জন সাধক কবি দীনহিন জহির উদ্দিন মুন্সী, শেখ ভানু ও সৈয়দ শাহ নূরের গান সেখানে পরিবেশন করবে। ‘‘আদি বাউলিয়া’’ হবিগঞ্জের একটি লোকসংগীতের দল যার কর্ণদ্বার হলেন শাহ আলম চৌধুরী মিন্টু। এই দলটি মূলত হবিগঞ্জের হারিয়ে যাওয়া লোকসংগীতের পূনরুদ্ধার ও প্রচারের জন্য দীর্ঘদিন ধরে কাজ করে যাচ্ছে। ভারতের অনুষ্ঠানের এই দলের আরও গান গাইবেন স্বরবিন্দু দাশ, আনন্দ খান, অপু, ডুলে ফুল মিয়া।